b'\n_START_ARTICLE_\nHari Gusek\n_START_PARAGRAPH_\nHari Gusek (Zadar, 1952.), hrvatski pijanist_NEWLINE_Klavir je zapo\xc4\x8deo u\xc4\x8diti u rodnom gradu, a srednju glazbenu \xc5\xa1kolu zavr\xc5\xa1io je u Zagrebu. Na Muzi\xc4\x8dkoj akademiji u Zagrebu upisuje se u klasi prof. Darka Luki\xc4\x87a, a diplomirao je i zavr\xc5\xa1io poslijediplomski studij u klasi prof. Ive Ma\xc4\x8deka. Usavr\xc5\xa1avao se dvije godine na presti\xc5\xbenom Konzervatoriju P. I. \xc4\x8cajkovski u Moskvi, u klasi prof. Rudolfa Kehrera._NEWLINE_Imao je brojne nastupe u zemlji i inozemstvu kao solist, u komornim sastavima i s orkestrom. Isti\xc4\x8du se koncerti u okviru ciklusa Ve\xc4\x8deri na gri\xc4\x8du, Rapske glazbene ve\xc4\x8deri, Ve\xc4\x8deri u Donatu, Hvarsko ljeto, Orebi\xc4\x8dko kulturno ljeto, Ohridsko ljeto.... Snimio je vi\xc5\xa1e Chopinovih i Skrjabinovih djela za tvrtku Helidon iz Ljubljane. Na Muzi\xc4\x8dkoj akademiji u Zagrebu predaje klavir od 1978. godine'